富士山

富士山係日本嘅最高峰，係一座睡火山，亦有人話係活火山，喺本州中部山梨縣同靜岡縣嘅交界，管理上屬富士箱根伊豆國立公園範圍。2002年8月，日本重新測量呢一座山，確定呢座山高3775.63公尺。富士山頂成個冬天都積雪，直至第二年嘅六、七月先至溶。

日本人當富士山做日本嘅象徵，所以佢俾人列入日本百名山同日本三名山之一。每年有好多人去旅行、行山等等。

歷史 
富士山係喺離今日8萬年之前開始，到1萬5千年前左右，不斷咁噴發一啲火山灰。呢啲火山灰物質經過不斷嘅沉降，形成咗富士山，高度達到3000公尺。

有人話富士山係活火山，原因係富士山曾經有火山爆發嘅紀錄。但最近一次爆發，已經係1707年，即係江戶時代嘅事。

拎 

富士山官方網站

日本世界遺產
日本火山